(Muzika)
Želim da vam pričam o delu američke istorije
koji je toliko tajan
da niko nije uradio ništa povodom njega
167 godina
sve do sada.
A ovaj zakržljali organ američke istorije otkrićemo ovako -
postavićemo pitanje: zašto?
Kao što svi znamo,
(Smeh)
usred smo još jednih predsedničkih izbora
koji su se prilično zahuktali, kao što vidite.
Ali možda ne znate da je američki odziv glasača
među najnižim od svih zemalja u celom svetu,
i SAD su 138. od 172 nacije.
Ovo je najpoznatija svetska demokratija.
Dakle!
Zašto glasamo utorkom?
Da li iko zna?
Zapravo, Mičigen i Arizona glasaju danas.
Evo odgovora:
uopšte ne postoji dobar razlog.
Ne šalim se.
Odgovor nećete naći
u Deklaraciji nezavisnosti,
kao ni u Ustavu.
To je samo glupi zakon iz 1845.
(Smeh)
1845, Amerikanci su putovali uz pomoć konja i kočije.
Očigledno i ja sa njima.
Bilo je potrebno dan ili više da dođete
do okruga i glasate, dan da se vratite, a subotom nije smelo da se putuje.
Tako je odlučen utorak.
Ne putujem često konjima i kočijama,
a verujem ni većina vas,
tako da sam bio fasciniran kada sam ovo otkrio.
Povezao sam se u grupu koja se zove - kako drugačije - "Zašto utorak?",
kako bih pitao neke od najistaknutijih odabranih vođa našeg naroda
da li su znali odgovor na pitanje:
"Zašto glasamo utorkom?"
(Video) Rik Santorum: Da li neko zna?
Okej, ovo me zbunjuje. Da li neko zna zašto glasamo utorkom?
Voditelj: Znate li slučajno?
Ron Pol: Utorkom?
Voditelj: Dan nakon prvog ponedeljka u novembru.
RP: Ne znam kako je došlo do toga.
Voditelj: Znate li zašto glasamo utorkom?
Njut Gingrič: Ne.
Dik Lugar: Ne, ne znam.
Dajen Fajnstajn: Ne.
Derel Isa: Ne.
Džon Keri: Zapravo, iskreno nisam siguran zašto.
(Smeh)
DžS: Ovo su ljudi koji žive za izbore,
a ne znaju zašto glasamo tog dana.
Kris Rok je rekao: "Oni ne žele da glasate.
Da žele, ne bismo glasali utorkom u novembru.
Jeste li ikad priredili žurku u utorak?
Naravno da ne. Niko se ne bi pojavio."
(Smeh)
Evo onoga što je kul.
Zato što smo pitali "zašto utorak?", sada postoji predlog zakona,
zakon o glasanju vikendom, pred kongresom SAD.
To bi pomerilo dan glasanja sa utorka na vikend,
tako da bi - logično - više ljudi glasalo.
(Aplauz)
Bilo je potrebno samo 167 godina,
ali konačno smo na rubu promene američke istorije.
Hvala vam puno.
(Aplauz)
Hvala vam mnogo.